PÁPAY József
(Nagyigmánd, Magyarország, 1873. 07. 01. -- Debrecen, Magyarország, 1931. 06. 09.)

Nyelvész. Tanulmányait a budapesti egyetemen végezte. 1897-99 között nagyobb utazást tett Oroszországban és Szibériában mint Zichy Jenő ázsiai expedíciójának nyelvész tagja. 1908-tól 1914-ig a debreceni református főiskola tanára, 1914-től a debreceni egyetemen a magyar és finnugor nyelvészet tanára. Munkácsi és az ő szibériai útja nyomán vált ismertté a Reguly-hagyaték jelentős része.

Fontosabb munkáiból:
•	A finnugor népek és nyelvek ismertetése. A magyar nyelvtudomány kézikönyve. Szerk.: Melich János, Gombocz Zoltán, Németh Gyula. 1. köt. 4. füz. Bp. 1922. 60 p.
•	Északi osztják medveénekek. In: Az obi-ugor népek medvekultusza. 1934. 1-23. p.
•	Osztják népköltési gyűjtemény. Az osztják népi hitvilágra vonatkozó hősi énekek, istenidéző igék és medveénekek. Reguly Antal hagyatéka és saját gyűjtése alapján közzéteszi: Pápay József. Zichy Jenő gróf harmadik ázsiai utazása. V. Bp. 1905. 82+282 p.
•	Északi osztják medveénekek. Adalékok az obi-ugor népek medvekultuszához. Saját gyűjtése és Reguly Antal hagyományai alapján feldolg. (tárgyi és nyelvi magy.): Pápay József. Sajtó alá rendezte: Fazekas Jenő. Bp. 1934. III. 142 p.
•	Nyelvészeti tanulmányutam az éjszaki osztjákok földjén. (Osztják népköltészet) Budapesti Szemle 123(1905): 354-395. p.

Irodalom:
•	Kövesi Magda: Pápay József. Debrecen, 1954.
•	Csinády G.: Pápay József utazása a cári Oroszországban és földrajzi érdemei. Budapest, 1964.